Kaukora

Kaukora Oy on suomalainen LVS-alan laitevalmistaja. Yritys on perustettu vuonna 1976, ja se myytiin ruotsalaiselle Nibe Industrierille 2004. Yritys valmistaa lämmityslaitteita JÄSPI-tuotemerkillä. Kaukoran päätuotteita ovat käyttövedenlämmittimet, lämpöpumput, keskuslämmityskattilat, energiavaraajat, kaukolämpölaitteet ja lämpötekniset erikoistuotteet. Tärkeimpiä vientimaita ovat Ruotsi, Venäjä, Saksa, Baltian-maat ja Japani. JÄSPI-tuotteet valmistetaan Kaukora Oy:n tehtailla Raisiossa ja Turussa. Vuonna 2019 yhtiön liikevaihto oli 29,6 milj. EUR, josta viennin osuus oli kolmannes. Jäspi-tuotteet on merkitty kotimaisen valmistuksen takaavalla Avainlippu-merkillä.

Lähteet 

Suomalaiset teknologiayritykset
Raisio